|  |  |
| --- | --- |
| Ügyiratszám: C/8502-……/2024.  Előterjesztő: Kónya Ágnes elnök  Szakmai előterjesztő: dr. Gujka Attila irodavezető  Ügyintéző: Zsámberger Katalin gazdasági ügyintéző | **Tárgy:** A2024. I. fordulós Humán Pályázati Keretből támogatott pályázatok megvalósítási határidejének meghosszabbítása **Melléklet**: 2 db kérelem |
|  |

**ELŐTERJESZTÉS**

Cegléd Város Önkormányzata Képviselő-testületének Humán Bizottsága

2024. december 9-i ülésére

**Tisztelt Bizottság!**

Cegléd Város Önkormányzat Képviselő-testületének Humán Bizottsága a 79/2024. (V.14.) HB határozattal bírálta el a Cegléd Város Önkormányzata bizottságai által kezelt pályázati támogatási keretek felhasználásának szabályairól szóló 2/2023. (I. 31.) önkormányzati rendelet (továbbiakban: rendelet) alapján alapított Humán Pályázati Keret 2024. I. fordulós pályázati felhívásra érkezett pályázatokat. A pályázati felhívás szerint pályázni a 2024. január 1. és 2024. augusztus 31. között megvalósuló célokra lehetett.

Azon támogatottak, akik a fenti időszakban nem tudták megvalósítani a pályázati célokat kérelemmel fordultak a Humán Bizottsághoz. Az alábbi pályázók nyújtottak be kérelmet:

* A Humán Bizottság 250.000 forinttal támogatta a **Ceglédi Sporttörténeti Alapítvány** (székhelye: 2700 Cegléd, Gubody utca 9.)„*A ceglédi sport hagyományainak megőrzése, a példamutató sikerek bemutatása (olimpikonok ünnepélyes búcsúztatása, fogadása, új szórólapok készítése, könyvkiadás, átköltözés költségei)”* tárgyú pályázatát. A pályázó halasztási kérelmet nyújtott be a Bizottsághoz, mert külső körülmények miatt a könyvkiadást nem tudta megvalósítani, ezért kéri a pályázat megvalósítási határidejének meghosszabbítását **2025. június 30-ig.**
* A **Seijin Sportegyesület** (székhelye: 2700 Cegléd, Újváros szél 60.) 150.000 Ft támogatást kapott a 2024. I. fordulós Humán Keretből „*Az egyesület 3-7 éves sportolói számára fejlesztő eszközök (pl: egyensúly párna, pajzs, Agility létra), a 7 éven felüli sportolók számára védőfelszerelés (pl.: fejvédő, testpajzs, sípcsontvédő), valamint formaruha beszerzése az egységes csapatkép érdekében, Cegléd város címerével ellátva*” tárgyú pályázatára. A pályázati cél megvalósítása – a szállító nem tudta határidőben leszállítani a megrendelt formaruhákat - elhúzódott, ezért kéri, hogy a Humán Bizottság engedélyezze a pályázati cél megvalósítási határidejének meghosszabbítását **2024. november 30-ig.**

A rendelet 17. §-a szerint: ***„A Támogatott indokolt kérelmére a Keretet kezelő bizottság egy alkalommal minősített szavazati arányú döntésével módosíthatja a támogatási cél megvalósításának tervezett határidejét.”***

Javasolom a fenti rendeletre hivatkozással, a kérelmeknek helyt adni.

A döntéshozatal Magyarország helyi önkormányzatairól szóló 2011. évi CLXXXIX. törvény (Mötv.) 46. § (1) bekezdése alapján, a (2) bekezdésben foglaltakra figyelemmel **nyilvános ülés** keretében, Cegléd Város Önkormányzata bizottságai által kezelt pályázati támogatási keretek felhasználásának szabályairól szóló 2/2023. (I. 31.) önkormányzati rendeletének 17. §-a alapján **minősített többségű** szavazati arányt igényel.

Cegléd, 2024. december 2.

Kónya Ágnes sk.

elnök

**I. Határozati javaslat**

**Cegléd Város Önkormányzata Képviselő-testületének Humán Bizottsága** – a Képviselő-testület és szervei szervezeti és működési szabályzatáról szóló 22/2024. (XI.12.) önkormányzati rendelet 4. melléklet4.3.1.5. alpontjában átruházott hatáskörében eljárva –

1. Hozzájárul a Ceglédi Sporttörténeti Alapítvány (székhelye: 2700 Cegléd, Gubody utca 9.) *"A ceglédi sport hagyományainak megőrzése, a példamutató sikerek bemutatása (olimpikonok ünnepélyes búcsúztatása, fogadása, új szórólapok készítése, könyvkiadás, átköltözés költségei)”* tárgyú pályázata megvalósítási határidejének 2025. június 30-ra történő módosításához.
2. Felkéri a Ceglédi Közös Önkormányzati Hivatalt a szükséges intézkedések megtételére.

Határidő: azonnal Felelős: Dr. Csáky András polgármester

A határozatot kapják:

1. Ügyintéző (Ceglédi KÖH Beruházási és Közbiztonsági Iroda) és általa
2. Pályázatot benyújtó
3. Irattár

**II. Határozati javaslat**

**Cegléd Város Önkormányzata Képviselő-testületének Humán Bizottsága** – a Képviselő-testület és szervei szervezeti és működési szabályzatáról szóló 22/2024. (XI.12.) önkormányzati rendelet 4. melléklet 4.3.1.5. alpontjában átruházott hatáskörében eljárva

1. Hozzájárul a Seijin Sportegyesület (székhelye: 2700 Cegléd, Újváros szél 60.) *„Az egyesület 3-7 éves sportolói számára fejlesztő eszközök (pl: egyensúly párna, pajzs, Agility létra), a 7 éven felüli sportolók számára védőfelszerelés (pl.: fejvédő, testpajzs, sípcsontvédő), valamint formaruha beszerzése az egységes csapatkép érdekében, Cegléd város címerével ellátva”* tárgyú pályázata megvalósítási határidejének 2024. november 30-ra történő módosításához.
2. Felkéri a Ceglédi Közös Önkormányzati Hivatalt a szükséges intézkedések megtételére.

Határidő: azonnal Felelős: Dr. Csáky András polgármester

A határozatot kapják:

1. Ügyintéző (Ceglédi KÖH Beruházási és Közbiztonsági Iroda) és általa
2. Pályázatot benyújtó
3. Irattár

Az előterjesztést láttam:

Dr. Diósgyőri Gitta

címzetes főjegyző



